|  |  |
| --- | --- |
| GRBDOPIS | OBČINA IZOLA – COMUNE DI ISOLA  OBČINSKI SVET – CONSIGLIO COMUNALE  *Sončno nabrežje 8 – Riva del Sole 8*  *6310 Izola – Isola*  *Tel: 05 66 00 100*  *E-mail:* [*posta.oizola@izola.si*](mailto:posta.oizola@izola.si)  *Web:* [*http://www.izola.si/*](http://www.izola.si/) |

Številka: 032-10/2024

Datum: 24. 10. 2024

**ZAPISNIK**

**17. redne seje Občinskega sveta, ki je bila dne 24. 10. 2024 ob 16. uri**

**v sejni dvorani Občinskega sveta na Kristanovem trgu 1.**

Sejo je vodil župan g. Milan Bogatič.

Župan je ugotovil, da je na podlagi 3. odstavka 30. člena Poslovnika Občinski svet sklepčen.

Pri ugotavljanju sklepčnosti je bilo prisotnih 22 članov Občinskega sveta *(OS9-17R-1).*

**PRISOTNI SVETNIKI:** Giuliano Ritoša, Nataša Čerin, Marko Treskavica, Elma Sinanbegović, Luka Škrbina, Diana Peloza, Matjaž Musa, Ksenija Cergol, Dušan Ambrož, Mirjana Klodič, Robert Turk, Danilo Markočič, Martina Soban, Anton Baloh, Vasilij Žbogar, Matjaž Gergeta, Hazib Ređepi, Romina Kralj, Leonid Danilovič, Mojca Kunst, Agnese Babič in Marko Gregorič.

**OPRAVIČENO ODSOTEN SVETNIK** Maks Filipčič (pokojni).

Seznam prisotnih je v mapi gradiva 17. redne seje Občinskega sveta.

Na seji so bili prisotni še:

* Melita Osvaldič, direktorica Občinske uprave;
* Eva Krajnc, vodja kabineta župana;
* mag. Robi Flego, direktor JP Komunala Izola d.o.o.;
* Jernej Zajec, IGEA d.o.o.
* Alberto Scheriani, ravnatelj srednje šole Pietro Coppo Izola;
* Karmen Pavlič, vodja Službe za pravne in kadrovske zadeve;
* Olga Kaliada, višja svetovalka Urada za gospodarske dejavnosti in razvoj;
* Tamara Grbavac, pooblaščena za vodenje Urada za komunalne dejavnosti;
* Igor Skok, vodja Urada za gospodarske dejavnosti in razvoj;
* izr. prof. dr. Aleksij Mužina iz Odvetniške družbe Mužina, Žvipelj in partnerji d.o.o.;
* Kristina Zelić Laurica, vodja Urada za družbene dejavnosti;
* Alen Grbec, vodja Urada za splošne zadeve;
* Nataša Killough, zapisničarka.

Na podlagi 31. člena Poslovnika Občine Izola je župan odprl razpravo o predlaganem dnevnem redu.

V razpravi so sodelovali: Diana Peloza, Melita Osvaldič in župan.

Občinska svetnica Diana Peloza je predlagala, da se 10. točko dnevnega reda uvrsti takoj za 6. točko dnevnega reda zaradi smiselnosti. Župan se je s spremembo strinjal.

Glede na to, da ni bilo drugih predlogov za umik ali razširitev dnevnega reda, je župan dal na glasovanje naslednji predlog

***dnevnega reda:***

1. **Potrditev zapisnika 16. redne seje Občinskega sveta Občine Izola z dne 19. 9. 2024;**
2. **Predlog Poslovnika Občinskega sveta Občine Izola, prva obravnava;**
3. **Seznanitev z Akcijskim načrtom Zelene sheme;**
4. **Predlog Odloka o odvajanju in čiščenju komunalne in padavinske odpadne vode na območju občine Izola – prva obravnava;**
5. **Predlog Odloka o spremembah in dopolnitvah Odloka o turistični taksi v občini Izola, prva obravnava s predlogom za skrajšani postopek;**
6. **Soglasje k sklenitvi Aneksa št. 1 h koncesijski pogodbi za upravljanje in izgradnjo posameznih delov pristanišča (pomol A in B);**
7. **Ukinitev statusa javnega dobra:**
8. **predlog sklepa o ukinitvi statusa grajenega javnega dobra na parc. št. 1536/2 k.o. 2626 Izola;**
9. **predlog sklepa o ukinitvi statusa grajenega javnega dobra na parceli št. 124/24 k.o. 2626 Izola;**
10. **Predlog sklepa o tretji dopolnitvi načrta razpolaganja z nepremičnim premoženjem Občine Izola za leto 2024;**
11. **Predlog sklepa o brezplačni odsvojitvi nepremičnine ID znak: parc. št.124/24, 2626 k.o. Izola na Republiko Slovenijo;**
12. **Predlog odpisa neizterljivih terjatev – najemnine za poslovne prostore in stanovanja;**
13. **Predlog razporeditve presežkov javnega vzgojno izobraževalnega zavoda Osnovna šola Vojke Šmuc Izola;**
14. **Predlog razporeditve presežkov javnega vzgojno izobraževalnega zavoda Osnovna šola Livade Izola;**
15. **Predlog Soglasja k ordinacijskemu času dejavnosti fizioterapije v Splošni bolnišnici Izola;**
16. **Seznanitev s postopkom priprave ter nameni in cilji Občinske celostne prometne strategije občine Izola;**
17. **Vprašanja in pobude občinskih svetnikov ter odgovori nanje.**

Dnevni red je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-17R-2)*.

**Ad 1**

**Potrditev zapisnika 16. redne seje Občinskega sveta Občine Izola z dne 19. 9. 2024**

Župan je odprl razpravo o zapisniku. Glede na to, da ni bilo prijavljenih razpravljavcev, je župan zaključil razpravo in dal na glasovanje potrditev zapisnika 16. redne seje Občinskega sveta z dne 19. 9. 2024.

Zapisnik 16. redne seje Občinskega sveta z dne 19. 9. 2024 bil potrjen. Od 22 prisotnih članov Občinskega sveta se jih je 21 opredelilo, 21 jih je glasovalo za, nihče proti *(OS9-17R-3)*.

**Ad 2**

**Predlog Poslovnika Občinskega sveta Občine Izola, prva obravnava**

Obrazložitev je podala Karmen Pavlič, vodja Službe za pravne in kadrovske zadeve.

Točko je obravnavala Komisija za vprašanja italijanske narodnosti, Marko Gregorič, je podal poročilo.

Točko je obravnavala Statutarno – pravna komisija, Dušan Ambrož, je podal poročilo.

Župan je odprl razpravo.

V razpravi je sodeloval Danilo Markočič.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**1. SKLEP**

**1.**

**Sprejme se predlog Poslovnika Občinskega sveta Občine Izola v prvi obravnavi s predlaganimi popravki in se ga posreduje v 30 dnevno javno obravnavo.**

**2.**

**Občinska uprava naj po zaključku javne obravnave pripravi predlog Poslovnika Občinskega sveta Občine Izola za drugo obravnavo, in sicer tako, da pri tem upošteva pripombe, predloge in mnenja, ki so bila podana na današnji seji Občinskega sveta ter tiste predloge, pripombe in mnenja, ki bodo prispela v času javne obravnave.**

**Tako pripravljen predlog Poslovnika se posreduje v drugo obravnavo in sprejem članom občinskega sveta.**

**3.**

**Ta sklep velja takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-17R-4)*.

**Ad 3**

**Seznanitev z Akcijskim načrtom Zelene sheme**

Obrazložitev sta podala Olga Kaliada, višja svetovalka Urada za gospodarske dejavnosti in razvoj ter župan.

Točko je obravnaval Odbor za gospodarstvo in finance, Marko Treskavica, je podal poročilo.

Župan je odprl razpravo.

V razpravi so sodelovali: Leonid Danilović, Olga Kaliada, župan, Danilo Markočič, Dušan Ambrož, Giuliano Ritoša, Robert Turk, Mirjana Klodič in Romina Kralj.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**2. SKLEP**

**1.**

**Občinski svet Občina Izola se je seznanil z akcijskim načrtom ukrepov trajnostnega turizma v Občini Izola za obdobje 2024 – 2027 in ga sprejel v vednost.**

**2.**

**Ta sklep velja takoj.**

Sklep je bil soglasno sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti *(OS9-17R-5)*.

**Ad 4**

**Predlog Odloka o odvajanju in čiščenju komunalne in padavinske odpadne vode na območju občine Izola – prva obravnava**

Obrazložitev je podala Tamara Grbavac, pooblaščena za vodenje Urada za komunalne dejavnosti.

Točko je obravnaval Odbora za gospodarske javne službe in promet, Giuliano Ritoša, je podal poročilo.

Župan je odprl razpravo.

Glede nato, da ni bilo prijavljenih razpravljavcev je župan zaključil razpravo in dal na glasovanje sledeči:

**3. SKLEP**

**1.**

**Občinski svet Občine Izola sprejme predlog Odloka o odvajanju in čiščenju komunalne in padavinske odpadne vode na območju občine Izola v prvi obravnavi in se ga posreduje v 15-dnevno obravnavo.**

**2.**

**Občinska uprava naj po zaključku obravnave pripravi predlog odloka za drugo obravnavo, in sicer tako, da pri tem upošteva pripombe, predloge in mnenja, ki so bila podana na današnji seji občinskega sveta, ter tiste predloge, pripombe in mnenja, ki bodo prispela v času obravnave.**

**Tako pripravljen predlog odloka se posreduje v obravnavo in sprejem članom Občinskega sveta.**

**3.**

**Sklep stopi v veljavo takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-17R-6)*.

*//Ob 17.06 sejo Občinskega sveta zapusti Občinska svetnica Agnese Babič.//*

*//Ob 17.06 sejo Občinskega sveta zapusti Občinski svetnika Luka Škrbina.//*

**Ad 5**

**Predlog Odloka o spremembah in dopolnitvah Odloka o turistični taksi v občini Izola, prva obravnava s predlogom za skrajšani postopek**

Obrazložitev je podal Igor Skok, vodja Urada za gospodarske dejavnosti in razvoj.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Točko je obravnavala Statutarno – pravna komisija, Dušan Ambrož, je podal poročilo.

Župan je odprl razpravo o odloku v 1. obravnavi.

V razpravi so sodelovali: Danilo Markočič, Mirjana Klodič, Dušan Ambrož, Igor Skok, župan, Nataša Čerin, Leonid Danilović, Anton Baloh, Vasilij Žbogar, Diana Peloza, Romina Kralj in Giuliano Ritoša.

Glede na to, da ni bilo več prijavljenih razpravljavcev je župan zaključil razpravo o Odloku v prvi obravnavi in je dal na glasovanje sledeči

**4. SKLEP**

**Občinski svet sprejeme Odlok o spremembah in dopolnitvah Odloka o turistični taksi v Občini Izola, v prvi obravnavi, s pripombo Statutarno – pravne komisije.**

Sklep je bil sprejet. Od 20 prisotnih članov Občinskega sveta se jih je 18 opredelilo, 18 jih je glasovalo za, 1 proti *(OS9-17R-7)*.

Župan je dal na glasovanje še:

**5. SKLEP**

**Občinski svet nadaljuje z drugo obravnavo Odlok o spremembah in dopolnitvah Odloka o turistični taksi v Občini Izola na isti seji po skrajšanem postopku.**

Sklep je bil soglasno sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti *(OS9-17R-8)*.

Župan je odprl razpravo o Odloku v drugi obravnavi in je vprašal Občinske svetnika ali imajo mogoče kakšen predlog amandmaja. Glede na to, da ni bilo prijavljenih razpravljavcev in predlaganih amandmajev, je župan zaključil razpravo v drugi obravnavi in dal na glasovanje sledeči

**Odlok o spremembah in dopolnitvah Odloka o turistični taksi v občini Izola v drugi obravnavi**

Odlok je bil soglasno sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti *(OS9-17R-10).*

**Ad 6**

**Soglasje k sklenitvi Aneksa št. 1 h koncesijski pogodbi za upravljanje in izgradnjo posameznih delov pristanišča (pomol A in B)**

Obrazložitev je podal izr. prof. dr. Aleksij Mužina iz Odvetniške družbe Mužina, Žvipelj in partnerji d.o.o.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Točko je obravnaval Odbora za gospodarske javne službe in promet, Giuliano Ritoša, je podal poročilo.

Župan je odprl razpravo.

V razpravi so sodelovali: Leonid Danilović, izr. prof. dr. Aleksij Mužina, Romina Kralj, Robert Turk, Diana Peloza, Dušan Ambrož, Giuliano Ritoša, Anton Baloh in župan.

*//Ob 19.15 se seje Občinskega sveta ponovno udeleži Občinska svetnica Agnese Babič.//*

*//Ob 19.15 se seje Občinskega sveta ponovno udeleži Občinski svetnika Luka Škrbina.//*

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**6.** **SKLEP**

**1.**

**Občinski svet Občine Izola sprejme sklep, da se na podlagi današnjih pripomb in predlogov delovnih teles pripravi nov predlog aneksa št. 1 h Koncesijski pogodbi za upravljanje in izgradnjo posameznih delov pristanišča (pomol A in B) št. 478-83/2014 z dne 2. 4. 2014, katerega župan predloži v soglasje na eno izmed naslednjih sej.**

**2.**

**Sklep stopi v veljavo takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-17R-11)*.

*Ob 19.32 uri je župan odredil 20 minut odmora. Po odmoru je župan preveril sklepčnost Občinskega sveta, in sicer je bil Občinski svet sklepčen, saj je bilo prisotnih 22 članov Občinskega sveta (OS9-17R-1a)*.

**Ad 10**

**Ukinitev statusa javnega dobra:**

1. **Predlog sklepa o ukinitvi statusa grajenega javnega dobra na parc. št. 1536/2 k.o. 2626 Izola**

Obrazložitev je podala Tamara Grbavac, pooblaščena za vodenje Urada za komunalne dejavnosti.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

Glede na to, da ni bilo prijavljenih razpravljavcev je župan zaključil razpravo in dal na glasovanje sledeči

**7. SKLEP**

**1.**

**Nepremičnini z ID znakom: parcela 2626 1536/2, k.o. 2626 - Izola, se ukine status grajenega javnega dobra lokalnega pomena.**

**2.**

**Nepremičnini iz prve točke tega sklepa se ukine status javnega dobra z ugotovitveno odločbo, ki jo izda po uradni dolžnosti občinska uprava. Po pravnomočnosti odločbe se le-ta pošlje pristojnemu zemljiškoknjižnemu sodišču v izvršitev, kjer se zaznamuje ukinitev statusa grajenega javnega dobra lokalnega pomena.**

**3.**

**Sklep začne veljati naslednji dan po objavi v Uradnih objavah Občine Izola.**

Sklep je bil soglasno sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti *(OS9-16R-15)*.

1. **Predlog sklepa o ukinitvi statusa grajenega javnega dobra na parceli št. 124/24 k.o. 2626 Izola**

Obrazložitev je podala Tamara Grbavac, pooblaščena za vodenje Urada za komunalne dejavnosti.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi so sodelovali: Romina Kralj, župan, Dušan Ambrož in Danilo Markočič.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**8. SKLEP**

**1.**

**Nepremičnini z ID znakom: parcela 2626 124/24, k.o. 2626 - Izola, se ukine status grajenega javnega dobra lokalnega pomena.**

**2.**

**Nepremičnini iz prve točke tega sklepa se ukine status javnega dobra z ugotovitveno odločbo, ki jo izda po uradni dolžnosti občinska uprava. Po pravnomočnosti odločbe se le-ta pošlje pristojnemu zemljiškoknjižnemu sodišču v izvršitev, kjer se zaznamuje ukinitev statusa grajenega javnega dobra lokalnega pomena.**

**3.**

**Sklep začne veljati naslednji dan po objavi v Uradnih objavah Občine Izola.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-16R-16)*.

**Ad 7**

**Predlog sklepa o tretji dopolnitvi načrta razpolaganja z nepremičnim premoženjem Občine Izola za leto 2024**

Obrazložitev je podala Melita Osvaldič, direktorica Občinske uprave.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi so sodelovali: Romina Kralj, župan, Nataša Čerin in Diana Peloza.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**9. SKLEP**

**1.**

**Sprejme se tretja dopolnitev Sklepa o letnem načrtu razpolaganja z nepremičnim premoženjem občine Izola za leto 2024, št. 478-261/2023 z dne 30. 11. 2023.**

**2.**

**Letni načrt razpolaganja z nepremičnim premoženjem Občine Izola za leto 2024 se dopolni kot je razvidno iz Priloge 1, ki je sestavni del tega sklepa.**

**3.**

**Ta sklep velja takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti *(OS9-16R-12)*.

**Ad 8**

**Predlog sklepa o brezplačni odsvojitvi nepremičnine ID znak: parc. št. 124/24, 2626 k.o. Izola na Republiko Slovenijo**

Obrazložitev sta podala Melita Osvaldič, direktorica Občinske uprave, župan in Alberto Scheriani, ravnatelj srednje šole Pietro Coppo Izola.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi sta sodelovala Danilo Markočič in župan.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**10. SKLEP**

**o brezplačni odsvojitvi nepremičnine ID znak parcela 2626 124/24**

**na Republiko Slovenijo**

**1.**

**Občina Izola brezplačno prenese lastninsko pravico na nepremičnini ID znak parcela 2626 124/24 na Republiko Slovenijo, za namen izgradnje – prizidave dodatnih prostorov za potrebe Srednje šole Pietro Coppo Izola- Scuola media Pietro Coppo Isola in Srednje šole Izola – Scuola media Isola.**

**2.**

**Zemljišče se prenese na Republiko Slovenijo izključno za namen gradnje iz 1. člena tega sklepa, in sicer, za izvajanje srednješolskega programa vzgoje in izobraževanja ter izvajanje športnih dejavnosti društvom s sedežem na območju občine Izola, ter organizacijo športnih in drugih prireditev na ravni lokalne skupnosti.**

**3.**

**Občina Izola z neodplačnim prenosom nepremičnine ID znak parcela 2626 124/24 na Republiko Slovenijo zasleduje in izraža javni interes, ker se nepremičnine namenjajo gradnji prostorov za vzgojo in izobraževanje, šport in šolstvo.**

**4.**

**Ta sklep velja takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti (OS9-16R-13).

**Ad 9**

**Predlog odpisa neizterljivih terjatev – najemnine za poslovne prostore in stanovanja**

Obrazložitev je podal Robi Flego, direktor JP Komunale Izola d.o.o.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi so sodelovali: Leonid Danilović, Robi Flego, Diana Peloza, Danilo Markočič, Romina Kralj in Anton Baloh.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**11. SKLEP**

**1.**

**Zaradi neizterljivosti se odpišejo terjatve v skupnem znesku 45.331,85 EUR, razvidne iz seznama, ki je kot priloga sestavni del tega sklepa.**

**2.**

**Sklep velja takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti (OS9-16R-14).

**Ad 11**

**Predlog razporeditve presežkov javnega vzgojno izobraževalnega zavoda Osnovna šola Vojke Šmuc Izola**

Obrazložitev je podala Kristina Zelič Laurica, vodja Urada za družbene dejavnosti.

Točko je obravnaval Odbor za družbene dejavnosti, Mojca Kunst, je podala poročilo.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi je sodeloval Anton Baloh, ki je povedal, da se bo pri tej točki izločil iz glasovanja.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**12. SKLEP**

**1.**

**V letu 2024 sme javni vzgojno izobraževalni zavod Osnovna šola Vojke Šmuc Izola porabiti presežek prihodkov nad odhodki iz preteklih let v skupni višini do 15.000,00 EUR za naslednje namene:**

|  |  |  |
| --- | --- | --- |
| **Zap.**  **št.** | **Opis** | **Ocenjena vrednost**  **v EUR** |
| **1.** | **Investicijsko vzdrževanje:**   * **brušenje parketa in pleskanje učilnic,** * **ureditev vrta.** | **15.000,00** |
|  | **Skupaj investicijsko vzdrževanje:** | **15.000,00** |

**Te investicije mora javni zavod vključiti v svoj finančni načrt za leto 2024, občina pa v načrt razvojnih programov.**

**2.**

**Vplačilo presežka v proračun Občine Izola ni potrebno, mora pa javni zavod po dejanski porabi presežka predložiti Občini Izola zahtevek za izplačilo iz proračuna in dokazila o porabi sredstev najkasneje v roku 15 dni po zaključku posamezne investicije. Zahtevek javnega zavoda se pobota z zahtevkom Občine Izola za izplačilo presežka v proračun.**

**3.**

**Ta sklep velja naslednji dan po objavi v Uradnih objavah Občine Izola.**

Sklep je bil soglasno sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-16R-17).

**Ad 12**

**Predlog razporeditve presežkov javnega vzgojno izobraževalnega zavoda Osnovna šola Livade Izola**

Obrazložitev je podala Kristina Zelič Laurica, vodja Urada za družbene dejavnosti.

Točko je obravnaval Odbor za družbene dejavnosti, Mojca Kunst, je podala poročilo.

Točko je obravnaval Odbora za gospodarske gospodarstvo in finance, Marko Treskavica, je podal poročilo.

Župan je odprl razpravo.

V razpravi sta sodelovala Anton Baloh in župan.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**13. SKLEP**

**1.**

**V letu 2024 sme javni vzgojno izobraževalni zavod Osnovna šola Livade Izola porabiti presežek prihodkov nad odhodki iz preteklih let v skupni višini do 7.300,00 EUR za naslednje namene:**

|  |  |  |
| --- | --- | --- |
| **Zap.**  **št.** | **Opis** | **Ocenjena vrednost**  **v EUR** |
| **1.** | **Investicijsko opremljanje:**   * **nakup stolov, miz in druge opreme** | **7.300,00** |
|  |  |  |
|  | **Skupaj investicijsko opremljanje:** | **7.300,00** |

**Te investicije mora javni zavod vključiti v svoj finančni načrt za leto 2024, občina pa v načrt razvojnih programov.**

**2.**

**Vplačilo presežka v proračun Občine Izola ni potrebno, mora pa javni zavod po dejanski porabi presežka predložiti Občini Izola zahtevek za izplačilo iz proračuna in dokazila o porabi sredstev najkasneje v roku 15 dni po zaključku posamezne investicije. Zahtevek javnega zavoda se pobota z zahtevkom Občine Izola za izplačilo presežka v proračun.**

**3.**

**Ta sklep velja naslednji dan po objavi v Uradnih objavah Občine Izola.**

Sklep je bil soglasno sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-16R-18).

**Ad 13**

**Predlog Soglasja k ordinacijskemu času dejavnosti fizioterapije v Splošni bolnišnici Izola**

Obrazložitev je podala Kristina Zelič Laurica, vodja Urada za družbene dejavnosti.

Točko je obravnaval Odbor za družbene dejavnosti, Mojca Kunst, je podala poročilo.

Župan je odprl razpravo.

V razpravi so sodelovali: Romina Kralj, Kristina Zelič Laurica, Dušan Ambrož, Martina Soban, Diana Peloza in župan.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeče

**14. SOGLASJE**

**k ordinacijskemu času**

**1.**

**Občinski svet Občine Izola daje Splošni bolnišnici Izola soglasje k ordinacijskemu času dejavnosti fizioterapije, in sicer v dopoldanskem času od 7. do 15. ure ter v popoldanskem času od 11. do 19. ure.**

**2.**

**To soglasje velja takoj.**

Soglasje je bilo soglasno sprejeto. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-16R-19).

**Ad 14**

**Seznanitev s postopkom priprave ter nameni in cilji Občinske celostne prometne strategije občine Izola**

Obrazložitev je podal Jernej Zajec, iz podjetja Igea d.o.o.

Točko je obravnaval Odbora za gospodarske javne službe in promet, Giuliano Ritoša, je podal poročilo.

Župan je odprl razpravo.

V razpravi so sodelovali: Dušan Ambrož, Jernej Zajec, župan, Giuliano Ritoša, Anton Baloh in Romina Kralj.

Glede na to, da ni bilo več prijavljenih razpravljavcev je župan zaključil razpravo in dal na glasovanje sledeči

**15. SKLEP**

**1.**

**Občinski svet Občina Izola se je seznanil s postopkom priprave Občinske celostne prometne strategije Občine Izola.**

**2.**

**Ta sklep velja takoj.**

Sklep je bil soglasno sprejet. Od 22 prisotnih članov Občinskega sveta se jih je 22 opredelilo, 22 jih je glasovalo za, nihče proti (OS9-16R-20).

**Ad 15**

**Vprašanja in pobude občinskih svetnikov ter odgovori nanje**

Župan je pozval svetnike, da oddajo pisne pobude ali vprašanja.

Svetniki so podali sledeča vprašanja ali pobude:

**1. Občinska svetnica Romina Kralj (Socialni demokrati) – svetniška pobuda:**

*»*

*Izola, 24. 10. 2024*

***OBČINA IZOLA***

***Župan Milan Bogatič***

***6310 IZOLA***

***Zadeva: Pobuda za asfaltiranje cest in izgradnjo krožišča***

*Spoštovani župan, gospod Milan Bogatič.*

*v skladu s Poslovnikom Občinskega sveta predlagam,* ***da Občina Izola asfaltira Industrijsko cesto in Kajuhovo ulico ter čimprej pristopi k izgradnji krožišča med Kajuhov ulico in Južno cesto.***

***OBRAZLOŽITEV:***

*Industrijska cesta in Kajuhova ulica sta dve izmed najbolj obremenjeni cesti v občini. Napajata naselje Livade ter industrijsko in obrtno cono, kamor se steka veliko številko tako osebnih kot tudi tovornih vozil. Zaradi tega sta že močno načeti in nujno potrebni ustrezne obnove. Prav tako je iztrošeno začasno krožišče med Kajuhovo ulico in Južno cesto. To je postalo že izjemno nevarno za promet. Glede na to, da so projekti za podaljšek Južne ceste že pripravljeni, je znano, kako mora biti zgrajeno tudi novo in dokončno krožišče na tem odseku, kjer se bo bodoči podaljšek Južne ceste navezal na obstoječo Južno cesto. Zato predlagamo, da se čimprej pristopi k izgradnji dokončanega krožišča.*

*Romina Kralj*

*Svetniška skupina Socialni demokrati*

**2. Občinska svetnica Mojca Kunst (SDS) – svetniška pobuda:**

*»Slovenska demokratska stranka Občinski odbor Izola*

*Partito democratico Sloveno Plenčičeva 3*

*Slovenian Democaric Party 6310 Izola*

*Izola, 24.10.2024*

*Župan g. Milan Bogatič*

*Na podlagi 73. člena poslovnika o delu občinskega sveta Občine Izola, dajemo županu g. Milanu Bogatiču svetniško pobudo:*

***»Ureditev dodatnega svetlobnega telesa na ulic v Kortah, katera obsega 12 hiš na naslovu od Korte 145 do naslova Korte 140«***

***Obrazložitev:***

*Zgoraj omenjena ulica nima zagotovljene razsvetljave za dostop do ekološkega otoka. Slaba osvetljenost pripomore tudi k slabši vidljivosti in s tem nevarnosti na samem delu nevarne ulice. V preteklosti je tam že bilo stalno svetlobno telo in posledično bi tudi instalacije lahko obstajale.*

*Predlagamo, da se sprejme sklep:*

***I. Občina Izola zagotovi dodatno svetlobno telo na začetku ulice, katera obsega hišne številke od Korte 145 do naslova Korte 140.***

*Svetniški klub SDS«*

Glede na to, da je bil dnevni red izčrpan, je župan zaključil 17. redno sejo Občinskega sveta ob 21.54 uri.

|  |  |
| --- | --- |
| Zapisala:  ***Barbara BRŽENDA*** | Župan  ***Milan BOGATIČ*** |